**Ford Pro z novim Transitom Custom revolucionarno izboljšuje produktivnost enotonskih dostavnih vozil**

* Povsem novi Transit Custom poustvarja najbolje prodajani evropski dostavnik z inovacijami, ki jih navdihujejo stranke, in naprednimi digitalnimi izkušnjami za optimalno produktivnost
* Nova generacija platforme vozila prinaša izboljšano zmogljivost za prevoz tovora, večje udobje in priročnost za voznika ter vrsto izjemno učinkovitih pogonskih sklopov
* Transit Custom je popolnoma integriran s platformo programske opreme; serijska povezljivost 5G omogoča brezžične posodobitve za sprostitev novih zmogljivosti
* Med uporabnimi funkcijami, ki so prvič na voljo v tem segmentu, so inovativni nagibni volan, sistem za pomoč pri dostavi, ki prihrani čas, in nova opozorila pri izstopanju, ki pomagajo zaščititi kolesarje v mestih
* Najširša izbira različic doslej uvaja nov priključni hibridni model, inteligenten štirikolesni pogon ter v segment edinstveno karoserijsko izvedbo MultiCab za največjo vsestranskost
* Povsem novega Transita Custom je že možno naročiti, prva vozila so že v Sloveniji.

**Ljubljana, 8. december 2023** – Povsem novo gospodarsko vozilo Transit Custom podjetja Ford Pro je zdaj na voljo po vsej Evropi ter majhnim in srednje velikim podjetjem omogoča doseganje novih ravni produktivnosti.

Nova generacija najbolje prodajanega enotonskega dostavnika v Evropi1 je v celoti integrirana z digitalnim ekosistemom programske opreme in storitev Ford Pro, ki podjetjem pomaga zmanjšati stroške lastništva, učinkoviteje delati in poenostaviti upravljanje gospodarskih vozil.

Fordovi inženirji so razvili povsem novo platformo, zasnovano za optimizacijo prevoza tovora in dostopa, izboljšanje voznikovega udobja in priročnosti ter izjemno zmogljivost in vodljivost. Napredna zasnova podpira več izjemno učinkovitih pogonskih sklopov, vključno s priključnim hibridom2 in novo možnostjo štirikolesnega pogona Transita Custom, hkrati pa zagotavlja prostor za tovor brez sklepanja kompromisov.4

Povsem novi Transit Custom,3 ki so ga navdihnile izkušnje uporabnikov, ponuja vrsto v segmentu prvih funkcij in digitalnih izkušenj, ki pomagajo povečati produktivnost med delovnim dnem, vključno z inovativnim nagibnim volanom, pomočjo pri dostavi (Delivery Assist), ki prihrani čas, sistemom za digitalizirano integracijo nadgradenj Upfit Integration, novo varnostno tehnologijo z opozarjanjem pri izstopanju in vsestransko karoserijsko izvedbo MultiCab.

Najobsežnejšo ponudbo različic modela Transit Custom doslej bo dopolnil električni E‑Transit Custom,4 ki bo majhnim podjetjem bistveno poenostavil prehod na električna vozila.

“Naš povsem novi Transit Custom ima težko dosegljivega vzornika – najbolje prodajano dostavno vozilo v Evropi in lani najbolje prodajano vozilo v skupnem merilu v Veliki Britaniji – zato smo se potrudili, da bi našim strankam zagotovili še en velik korak naprej,” je povedal Hans Schep, generalni direktor družbe Ford Pro v Evropi. “Transit Custom nove generacije bo s svojo popolnoma novo zasnovo, neprimerljivim povezanim ekosistemom in inovativnimi izkušnjami za uporabnike na novo opredelil produktivnost za naše stranke v novi povezani dobi.”

Povsem novi Transit Custom bo s kombinacijo oblikovanja po željah uporabnikov in podpore ekosistema Ford Pro, povezanega v oblak, postavil nova merila za to, kaj lahko majhna in srednje velika podjetja, ki predstavljajo [99 odstotkov vseh gospodarskih družb v Evropi](https://single-market-economy.ec.europa.eu/smes_en) in v evropsko gospodarsko prinašajo [786 milijard evrov](https://media.ford.com/content/fordmedia/feu/en/news/2022/09/19/ford-pro-finds-vans-worth-786-billion-to-europes-economy-in-2021.html), pričakujejo od gospodarskega vozila.

Modeli Transit Custom z dizelskim motorjem EcoBlue so že v proizvodnji, dobava pa se bo začela v 4. četrtletju 2023. Kupci lahko zdaj naročijo celotno paleto različic, vključno s priključnimi hibridnimi modeli, ki bodo dobavljeni od pomladi 2024, električni E‑Transit Custom pa bo predvidoma sledil pozneje poleti 2024.

**Nove funkcije v segment zagotavljajo vrhunsko uporabniško izkušnjo**

Preden so na pultih Fordovih oblikovalcev nastale prve skice povsem novega Transita Custom, je notranji oblikovalski laboratorij D-Ford, ki je osredotočen na uporabnika, več let sodeloval s poslovnimi strankami, da bi raziskal njihove zahteve in boleče točke ter našel inovativne rešitve za izboljšanje produktivnosti.

Mali podjetniki vsak dan uporabljajo kabine v svojih dostavnikih kot pisarne in menze, z **novim nagibnim volanom** v izbirnem paketu **Mobilna pisarna** pa Transit Custom bolje kot kdaj koli prej izpolnjuje obe zahtevi. Ploskev volana se z nagibanjem spremeni v stojalo za tablične in prenosne računalnike ali v ravno mizico za udobnejše urejanje dokumentov in odmor za kosilo.

Dostavljavci lahko opravijo do 200 postankov in dostavijo 500 pošiljk na dan, pri čemer vsaka pošiljka zahteva svoj čas. **Pomoč pri dostavi (Delivery Assist)**5 (na voljo od oktobra 2024) lahko pomaga racionalizirati vsako dostavo, saj avtomatizira nekatere postopke, da prihrani čas in izboljša varnost. Ko je pomoč omogočena, se aktivira, ko voznik prestavi v parkirni položaj. Transit Custom samodejno vklopi opozorilne utripalke, zapre vsa odprta okna in zaklene vrata, ko voznik zapusti avto. Ko se voznik vrne, lahko brez ključa vstopi v vozilo in ga zažene. Opozorilne utripalke luči ugasnejo, okna pa se vrnejo v prejšnji položaj.

Voznikom, ki vozijo po prometnih mestnih ulicah, bo zelo koristila tudi tehnologija Ford Pro za **opozarjanje pri izstopanju**,5 ki jo novi Transit Custom uvaja v ponudbo dostavnih vozil znamke Ford. Ta pametna funkcija lahko voznika opozori na bližajoče se udeležence v prometu in tako pomaga preprečiti nezgode, ko potniki odprejo vrata vozila ‘pred nosom’ bližajočih se kolesarjev ali avtomobilov.

Polovica vseh Transitov, prodanih v Evropi, je predelana ali nadgrajena, številne od teh predelav pa zahtevajo dodatne upravljalne elemente in zaslone. Sistem za integracijo opreme **Upfit Integration** je rešitev družbe Ford Pro in je novost na trgu, predelovalcem pa omogoča brezhibno povezovanje električnega sistema Transita Custom, standardnega zaslona na dotik v kabini,6 in dodatne opreme. Tako ni treba spreminjati kabine ali posegati v napeljavo za namestitev upravljalnih elementov, kar omogoča hitrejšo in učinkovitejšo dobavo predelav vozil ter obenem večjo zanesljivost in varnost.

Ford je med raziskavami v fazi razvoja povsem novega Transita Custom ugotovil, da številni lastniki želijo v svojih dostavnikih prevažati štiri ali pet oseb, hkrati pa v ločenem tovornem prostoru imeti možnost za prevoz dolgih predmetov ali zajetne, umazane opreme. V segmentu edinstvena nova **karoserijska izvedba MultiCab** to omogoča s kompozitno predelno steno v obliki črke L, ki razdeli zadnji prostor na povsem oblazinjeni del z dvema sedežema v drugi vrsti in prostorom za tovor po celotni dolžini.

**Nova platforma, nova raven produktivnosti**

Podlaga za večjo produktivnost Transita Custom je popolnoma nova platforma, zasnovana za optimalen prevoz tovora, dostop, zmogljivost in prilagodljivost pogonskega sklopa. Razvili so jo čisto na novo in je v primerjavi s prejšnjo generacijo vozila bolj toga in 100 kg lažja ter ima odvisno od različice za do 200 mm podaljšano medosno razdaljo, kar omogoča optimalno zmogljivost za prevoz tovora.

Da bi povečali učinkovitost porabe goriva, je bila zasnova karoserije povsem novega modela razvita z obsežno aerodinamično simulacijo, skupaj z zmanjšano sprednjo površino pa je omogočila do 13 odstotkov nižji količnik upora CdA kot pri modelu prejšnje generacije.7 Arhitektura vozila je bila optimizirana tako, da je skupna višina manjša od dveh metrov, kar omogoča boljši dostop na območjih z omejeno višino, kot so večnadstropna parkirišča, garaže in podzemne nakladalne rampe.

V segment vodilna odprtina stranskih tovornih vrat olajša nakladanje, stranska vrata pa imajo novo vgrajeno stopnico za še lažji vstop v prostor za tovor, za doplačilo je na voljo tudi električni pomik drsnih stranskih vrat s prostoročnim upravljanjem, ki ga bodo še posebej veseli vozniki s polnimi rokami pošiljk ali opreme. Optimizirana izvedba šasije in karoserije omogoča, da je prtljažno dno vozila nižje kot pri predhodniku, kar olajša natovarjanje in dostop do kabine.

Kot furgon ponuja Transit Custom prostor za tovor, ki meri od 5,8 do 6,8 m3 pri standardni višini strehe, nosilnost znaša do 1350 kg,8 največja dolžina tovora pa 3450 mm, če uporabimo pametno odprtino pod sovoznikovima sedežema. Na voljo sta tudi furgon z dvojno kabino in kombi, vse različice pa lahko kupci izberejo s kratko ali dolgo medosno razdaljo. Največja vlečna obremenitev je pri prikolici z zavorami 2800 kg,9 kupci lahko naročijo tudi premično vlečno kljuko, ki se pomakne pod odbijač.

Prvič so vsi dostavniki Transit Custom opremljeni z novo zasnovo neodvisnega zadnjega vzmetenja z obesami s poševnimi vodili, ki prispeva k nižji višini tal ter izboljša natančnost krmiljenja, vodljivost in oprijem. Tudi sprednja kolesa in oporniki so pomaknjeni bolj naprej, kar omogoča veliko boljši dostop prek kabine, boljši prostor za noge in naslone za noge za potnike spredaj ter krajši sprednji previs za samozavestnejše parkiranje in manevriranje.

Nabor **sistemov za pomoč vozniku** v Transitu Custom5 je bil izboljšan in vključuje napredne funkcije, kot so **sistem za zaznavanje prečnega prometa, pomoč pri zaviranju pri vzvratni vožnji, 360-stopinjska kamera in inteligentni aktivni tempomat s tehnologijo Stop & Go** pri modelih s samodejnim menjalnikom, ki omogoča samostojno vožnjo tudi v prometnih zastojih.

Modem 5G13 Transitu Custom omogoča tudi prejemanje **posodobitev Ford Power-Up** za več kot 30 ločenih modulov vozila. Te lahko pomagajo izboljšati zmogljivost vozila, zagotavljajo nadgradnjo kakovosti, posodabljajo obstoječe funkcije ter dodajajo povsem nove funkcije in zmogljivosti. **Večina posodobitev se izvede v manj kot dveh minutah** in jih je mogoče načrtovati, da se izognemo izpadu razpoložljivosti vozila.

**Tehnološko napredna notranjost zagotavlja povezane in digitalne izkušnje**

Ford Pro vsakemu podjetju olajša vstop v novo, povezano dobo; vsak Transit Custom je opremljen z velikim **33 cm (13-palčnim) vzdolžno postavljenim zaslonom na dotik**6, ki je za lažjo uporabo obrnjen proti vozniku in podpira najnovejši Fordov komunikacijski in informacijski sistem SYNC 4 s superhitro povezljivostjo s tehnološkim sklopom Ford Pro prek vgrajenega modema. Napredni kokpit dopolnjuje 30,5 cm /12-palčna digitalna instrumentna plošča.

Transit Custom je že tovarniško opremljen s funkcijo **Alexa Built-in**, ki je integrirana s 13-palčnim zaslonom na dotik.14 Tako je v kabini na voljo osebna umetna inteligenca, ki vozniku pomaga ohranjati povezavo in organiziranost ter olajša in poveča produktivnost vožnje. Funkcija Alexa Built-in omogoča, da lahko vozniki s preprostimi glasovnimi ukazi v navigacijskem sistemu nastavijo naslov naslednjega postanka, telefonirajo.

Fordovi oblikovalci so te digitalne inovacije uskladili z ergonomskimi funkcijami, zasnovanimi tako, da je Transit Custom udobnejši za voznike, ki v kabini preživljajo dolge delovne izmene. Nova platforma omogoča vozni položaj, ki je bolj podoben vožnji osebnega avtomobila, medtem ko ravno dno kabine skupaj z elektronsko parkirno zavoro in spodaj ravnim volanskim obročem – obliko so poimenovali ‘squircle’ (‘kvadrog’) – olajša prehod čez kabino; pri modelih s samodejnim menjalnikom k temu pripomore tudi izbirna ročica ob volanu.

Zasnova kabine je optimizirana tudi z **varnostno blazino za sovoznika, vgrajeno v stropno oblogo**, kar je prvi tovrsten primer v tem segmentu. S spremembo običajno lokacije se je na armaturni plošči sprostil dovolj velik prostor za shranjevanje prenosnega računalnika ali mape A4, poveča pa se tudi prilagodljivost za naknadno vgradnjo plošč in naprav, ki jih je zdaj mogoče namestiti bližje vozniku z uporabo standardnih držal AMPS.

**Razširjena izbira izjemno učinkovitih pogonskih sklopov**

Kupci lahko Transita Custom izberejo z najnovejšo generacijo dizelskih motorjev Ford EcoBlue z močjo 82 kW (110 KM), 100 kW (136 KM),110 kW (150 KM) ali 125 kW (170 KM),3 ki lahko v primerjavi z odhajajočim modelom izboljšajo izkoristek goriva in emisije CO2 za skoraj šest odstotkov.15 Šeststopenjski ročni menjalnik je del serijske opreme, na voljo pa je tudi napredni novi osemstopenjski samodejni menjalnik z visokim izkoristkom, ki omogoča največjo vlečno zmogljivost do 2800 kg9 in ga lahko kupci izberejo v kombinaciji z motorjema z močjo 100 kW (136 KM) in 125 kW (170 KM).

Transit Custom je lahko **prvič** opremljen z novim **inteligentnim sistemom štirikolesnega pogona**. Sistem prek elektronsko krmiljene sklopke inteligentno razporeja navor med sprednjo in zadnjo osjo, pri čemer prilagoditve trajajo manj kot 20 milisekund, na voljo pa je za vozila, opremljena s samodejnim menjalnikom. Lastniki, ki potrebujejo več oprijema za boljše zmogljivosti na neutrjenih cestah, a imajo raje ročni menjalnik, lahko izberejo motor z močjo 100 kW (136 KM) ali 110 kW (150 KM) z mehanskim diferencialom z omejenim zdrsom.

**Popolnoma novi** **Transit Custom Plug-In Hybrid** združuje 2,5-litrski bencinski motor z Atkinsonovim ciklom in 11,8 kWh uporabne kapacitete baterije za zagotavljanje kombinirane sistemske moči 232 KM in izključno električni doseg do 56 km,2 s funkcijo [Pro Power Onboard](https://media.ford.com/content/fordmedia/feu/en/news/2022/04/25/ford-pro-vehicles-delivers-new-level-of-productivity-and-value-t.html) pa je na voljo 2,3 kW moči za napajanje orodja in električnih naprav. Novi pogonski sklop je podoben tistemu, ki ga uporablja Ford Kuga Plug-In Hybrid – najbolje prodajani PHEV v Evropi v letih 2021 in 202216.

Vse pogonske sklope je mogoče optimizirati za različne primere uporabe s pomočjo **izbirnih voznih načinov**5 z možnostmi za povečanje produktivnosti, vključno z načinoma Eco in Tow/Haul (vleka), kar voznikom omogoča, da preprosto prilagodijo zmogljivost Transita Custom različnim zahtevam glede uporabe in voznim razmeram.

**Najobsežnejša ponudba različic doslej**

Glede na zahteve glede prevoza tovora lahko stranke izbirajo med dolžino karoserije L1 ali L2 in možnostmi skupne mase praznega vozila (GVM) 280, 300 ali 320 v celotni paleti karoserijskih izvedb:

* keson,
* keson z dvojno kabino,
* kombi – zdaj na voljo z zaželenimi višjimi stopnjami opreme,
* MultiCab.

Široka ponudba stopenj opreme Transita Custom vključuje:

* Base z odlično serijsko opremo, ki vključuje 13-palčni zaslon na dotik in modem 5G,
* Trend, ki je na voljo z vsemi pogonskimi sklopi in ima izboljšan nabor pomoči vozniku,
* Limited, ki ponuja prefinjeno zunanjo obliko in vrhunsko kabino,
* Trail s štirikolesnim pogonom ali mehanskim diferencialom z omejenim zdrsom za izboljšanje oprijema,
* Sport z edinstvenim kompletom za preoblikovanje karoserije, 17-palčnimi platišči iz lahke zlitine in dirkaško črto.

Obsežna ponudba karoserijskih izvedb, skupne mase, dolžin in opreme Ford Pro zagotavlja najobsežnejšo linijo različic modela Transit Custom za stranke v Evropi doslej.

Prva vozila so že v Sloveniji, v letu 2024 je plan prodaje 750 vozil.

Povezava do cenika >> [Transit Custom](https://ford-cms.fra1.digitaloceanspaces.com/fwaqwvwdi05f378stg6g9g14s8jn?response-content-disposition=inline%3B%20filename%3D%22Maloprodajni%2Bcenik%2BTransit%2BCustom%2Bfurgon%2BMY%2B24-0.0%2B%253F%2Bveljaven%2Bz%2B26.10.2023.pdf%22%3B%20filename%2A%3DUTF-8%27%27Maloprodajni%2Bcenik%2BTransit%2BCustom%2Bfurgon%2BMY%2B24-0.0%2B%25E2%2580%2593%2Bveljaven%2Bz%2B26.10.2023.pdf&response-content-type=application%2Fpdf&X-Amz-Algorithm=AWS4-HMAC-SHA256&X-Amz-Credential=ACX5PC7BM53M7JCHWC2X%2F20231204%2Ffra1%2Fs3%2Faws4_request&X-Amz-Date=20231204T072834Z&X-Amz-Expires=518400&X-Amz-SignedHeaders=host&X-Amz-Signature=813a40110dacc30e370038dba63a0c157c21c87d9ae146e7165a0f40935d0fa6)

Povezava do [konfiguratorja >>](https://konfigurator.sml.si/gaia-configurator/#/ford-vehicle/eyJ1dWlkIjoiNzkxNmMxNDUtMmZlNy00ODU1LWIzZGYtY2QzNjNkMTRmMDZkIn0/model)

# # #

1 Avstrija, Belgija, Češka republika, Danska, Finska, Francija, Grčija, Irska, Italija, Madžarska, Nemčija, Nizozemska, Norveška, Poljska, Portugalska, Romunija, Španija, Švedska, Švica, Turčija, Velika Britanija.

2 Ford Transit Custom Plug-In Hybrid: homologirani izpusti CO2 35-45 g/km po WLTP, homologirana poraba goriva 1,6–2,0 l/100 km po WLTP, doseg z izključno električnim pogonom 48–55 km po WLTP.

3 Ford Transit Custom z dizelskim motorjem EcoBlue: homologirani izpusti CO2 178–296 g/km po WLTP, homologirana poraba goriva 6,8–11,3 l/100 km po WLTP.

4 V skladu s svetovno usklajenim preskusnim postopkom za lahka vozila (WLTP). Ciljni doseg do 325 km je na voljo s popolnoma napolnjeno baterijo – odvisno od različice oz. opreme in konfiguracije baterije. Dejanski doseg se lahko razlikuje odvisno od različnih dejavnikov (npr. vremenskih razmer, načina vožnje, profila poti, stanja vozila, starosti in stanja litij-ionske baterije).

5 Funkcije za pomoč vozniku dopolnjujejo in ne nadomeščajo voznikove pozornosti, presoje in potrebe po upravljanju vozila. Prav tako niso nadomestek za varno vožnjo. Glede podrobnosti in omejitev glejte navodila za uporabo vozila.

6 Ne dopustite motenj med vožnjo! Če je le možno, uporabite glasovno upravljanje in med vožnjo ne uporabljajte ročnih naprav. Ko je izbrana prestava za vožnjo, so lahko nekatere možnosti blokirane. Nekatere funkcije niso združljive z vsemi telefoni.

7 Fordovi testni podatki. Najboljša možna izboljšava v primerjavi s prejšnjo generacijo Transita Custom. Doseženo s standardnim načinom vožnje v blagih okoljskih razmerah.

8 Največja nosilnost se razlikuje in temelji na dodatni opremi in konfiguraciji vozila. Za kapaciteto specifičnega vozila glede prevoza tovora glejte nalepko na stebričku vrat. Zmogljivost za prevoz prtljage in natovarjanje je omejena z maso in porazdelitvijo mase.

9 Največja vlečna obremenitev je odvisna od tovora, konfiguracije vozila, dodatne opreme in števila potnikov.

10 Sistem Ford Pro E-Telematics je na voljo brezplačno eno leto od datuma začetka garancije, nato pa na podlagi naročnine, če se strinjate s pogoji in določili Fordove pametne mobilnosti, in zagotavlja obsežen nabor funkcij, ki poleg stanja vozila vključujejo lokacijo in prikaz na zemljevidu, vedenje med vožnjo, porabo goriva/energije, možnost uporabe z vozili različnih znamk in spremljevalno aplikacijo za voznike, ki omogoča povezavo z upravitelji voznih parkov. Stranke z voznim parkom se lahko za informacije o teh Fordovih telematskih izdelkih obrnejo na center za upravljanje programske opreme Ford Pro na naslovu softwaresolutions@fordpro.com. Razpoložljivost podatkov je odvisna od podatkovne povezljivosti in dostopa do podatkov o vozilu.

11 Za funkcije daljinskega upravljanja morajo biti na voljo modem FordPass Connect, aplikacija za pametne telefone Ford Pass Pro in brezplačne povezane storitve (za podrobnosti glejte določila in pogoje FordPass). Povezane storitve in funkcije so odvisne od razpoložljivosti združljivega mobilnega omrežja. Zaradi razvoja tehnologij/mobilnih omrežij/zmogljivosti vozil lahko pride do omejitve ali celo onemogočanja delovanja povezanih storitev in funkcij. Za povezljivost aplikacije za pametne telefone FordPass Pro mora biti v vozilu aktiviran modem FordPass Connect. Aplikacija FordPass Pro je združljiva s pametnimi telefoni Apple in Android ter je na voljo v spletnih trgovinah Apple App Store in Google Play store na 20 trgih v Evropi.

12 Ocenjeno zmanjšanje na leto na podlagi (1) hitrega odziva strank na opozorila o stanju vozila v sistemu FordPass Pro/Ford Telematics (da bi se izognili klicem pomoči na cesti) in (2) pričakovanega prihranka časa pri uporabi centrov Ford Transit za vzdrževanje in popravila (vključno s hitrimi storitvami). Dejansko skrajšanje je lahko odvisno od posameznih okoliščin (npr. načina vožnje in uporabe vozila).

13 Za funkcije daljinskega upravljanja morajo biti na voljo modem FordPass Connect, aplikacija Ford Pass in brezplačne povezane storitve (za podrobnosti glejte določila in pogoje FordPass). Povezane storitve in funkcije so odvisne od razpoložljivosti združljivega mobilnega omrežja. Zaradi razvoja tehnologij/mobilnih omrežij/zmogljivosti vozil lahko pride do omejitve ali celo onemogočanja delovanja povezanih storitev in funkcij. Dostopna točka Wi-Fi ni vključena v povezane storitve.

14 Sedem evropskih trgov – Avstrija, Francija, Irska, Italija, Nemčija, Španija in Velika Britanija. Alexa bo na podprtih trgih na voljo samo v angleščini, francoščini, nemščini, italijanščini in španščini. Na alternativnih trgih ne bo možno dostopati do Alexe kljub možnosti uporabe podprtega jezika. Za uporabo funkcije Alexa Built-in morajo vozniki z aplikacijo FordPass na pametnem telefonu ali prek nastavitev vozila aktivirati [FordPass Connect](https://www.ford.co.uk/owner/resources-and-support/how-to-videos/owner-services/fordpass-connect-modem) v svojem vozilu. Dostop do Alexe zahteva račun pri Amazonu, sistem SYNC 4 ali SYNC 4A, FordPass Connect in brezplačne povezane storitve, aktivirane prek aplikacije FordPass (za podrobnosti glejte določila in pogoje FordPass). Morda bodo potrebni dodatni izdelki in nastavitve.

15 Prejšnja generacija modela Ford Transit Custom z dizelskim motorjem EcoBlue: homologirani izpusti CO2 152–318 g/km po WLTP, homologirana poraba goriva 5,8–12,1 l/100 km po WLTP.

16 Podatke o prodaji zagotavljata JATO Dynamics in IHS Markit. Ford Kuga Plug-In Hybrid: homologirani izpusti CO2 21–30 g/km po WLTP, homologirana poraba goriva 0,9–1,3 l/100 km po WLTP.

Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci. Razpon izpustov CO2 in porabe goriva se lahko razlikuje glede na različice vozila, ki so na voljo na posameznih trgih.

***Ford****, globalna ameriška blagovna znamka, ki je že več kot 100 let vtkana v tkanino Evrope, si prizadeva za svobodo gibanja, ki gre z roko v roki s skrbjo za planet in drug za drugega. Družba s svojim načrtom Ford+ s poslovnimi enotami Model e, Ford Pro in Ford Blue pospešuje evropsko preobrazbo v popolnoma električno in ogljično nevtralno prihodnost do leta 2035. Družba vodi z novimi drznimi električnimi vozili, ki so zasnovana z mislijo na evropske voznike, in z inovacijami na področju storitev, ki pomagajo ljudem pri povezovanju, razvoju skupnosti in uspehu podjetij. Prodaja in servisiranje Fordovih vozil sta zagotovljena na 50 posameznih evropskih trgih, poslovanje pa vključuje tudi družbo Ford Motor Credit Company, oddelek za podporo strankam (Ford Customer Service Division) in 14 proizvodnih obratov (osem v popolni lasti in šest nekonsolidiranih obratov skupnih podjetij) s štirimi centri v Kölnu v Nemčiji, Valencii v Španiji ter v naših skupnih podjetjih v Craiovi v Romuniji in Kocaeliju v Turčiji. Ford zaposluje približno 34.000 ljudi v svojih obratih v popolni lasti in konsolidiranih skupnih podjetjih ter približno 56.000 ljudi, če upoštevamo nekonsolidirana podjetja po Evropi. Več informacij o podjetju, njegovih izdelkih in storitvah družbe Ford Credit lahko preberete na spletni strani corporate.ford.com.*

|  |  |
| --- | --- |
| **Stik:** | Katja Hvala |
|  | Summit motors Ljubljana |
|  | +3861 25 25 116 |
|  | katja.hvala@summitmotors.si |